*****

2ΚΑΝΟΝΙΣΜΟΣ (ΕΟΚ) αριθ. 2674/81 ΤΟΥ ΣΥΜΒΟΥΛΙΟΥ

της 14ης Σεπτεμβρίου 1981

περί ανοίγματος, κατανομής και τρόπου διαχειρίσεως κοινοτικής δασμολογικής ποσοστώσεως μελιτζανών της διακρίσεως ex 07.01 Τ του Κοινού Δασμολογίου, καταγωγής Κύπρου (1981)

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,

την πρόταση της Επιτροπής,

Εκτιμώντας:

ότι το άρθρο 2 του πρωτοκόλλου περί του καθεστώτος που θα πρέπει να εφαρμοσθεί κατά το 1981, στα πλαίσια της αποφάσεως του Συμβουλίου Συνδέσεως της 24ης Νοεμβρίου 1980 περί καθορισμού της διαδικασίας προς το δεύτερο στάδιο της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Κυπριακής Δημοκρατίας (1), προβλέπει, για την περίοδο από 1ης Οκτωβρίου έως 30ής Νοεμβρίου 1981, το άνοιγμα κοινοτικής δασμολογικής ποσοστώσεως 250 τόνων μελιτζανών της διακρίσεως ex 07.01 Τ του Κοινού Δασμολογίου, καταγωγής Κύπρου, με δασμό ίσον προς το 40 % του δασμού του Κοινού Δασμολογίου· ότι πρέπει, ως εκ τούτου, να ανοιχθεί η εν λόγω κοινοτική δασμολογική ποσόστωση για την εν λόγω περίοδο·

ότι πρέπει να εξασφαλισθεί, ιδίως, η ίση και συνεχής πρόσβαση όλων των εισαγωγέων της Κοινότητος στην εν λόγω ποσόστωση, καθώς και η αδιάκοπη εφαρμογή των ποσοστών που προβλέπονται για την εν λόγω ποσόστωση σε όλες τις εισαγωγές των εν λόγω προϊόντων, σε όλα τα Κράτη μέλη, μέχρις εξαντλήσεως της ποσοστώσεως· ότι εν τούτοις, επειδή πρόκειται για δασμολογική ποσόστωση σχετικά περιορισμένης ποσότητας και πολύ σύντομης περιόδου εφαρμογής, φαίνεται ότι είναι δυνατόν το σύνολο της ποσοστώσεως να αποτελέσει το κοινοτικό απόθεμα, και να προβλεφθούν, για τα Κράτη μέλη τα οποία ενδεχομένως θα πρέπει να καλύψουν ορισμένες ανάγκες, δυνατότητες αναλήψεως καταλλήλων ποσοτήτων από το απόθεμα αυτό· ότι τα μερίδια τα οποία θα αναληφθούν από το απόθεμα πρέπει να ισχύουν μέχρι το τέλος της περιόδου ποσοστώσεως · ότι αυτός ο τρόπος διαχειρίσεως απαιτεί στενή συνεργασία μεταξύ των Κρατών μελών και της Επιτροπής, η οποία πρέπει να έχει ιδίως τη δυνατότητα να παρακολουθεί το ρυθμό εξαντλήσεως της ποσότητας της ποσοστώσεως και να ενημερώνει σχετικά τα Κράτη μέλη·

ότι, επειδή το Βασίλειο του Βελγίου, το Βασίλειο των Κάτω Χωρών και το Μεγάλο Δουκάτο του Λουξεμβούργου έχουν συνενωθεί και εκπροσωπούνται από την οικονομική ένωση της Μπενελούξ, κάθε ενέργεια σχετική με τη διαχείριση των μεριδίων που χορηγούνται στην εν λόγω οικονομική ένωση μπορεί να πραγματοποιείται από ένα εκ των μελών της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Από 1η Οκτωβρίου μέχρι 30 Νοεμβρίου 1981 ο δασμός του Κοινού Δασμολογίου για τις μελιτζάνες της διακρίσεως ex 07.01 Τ του Κοινού Δασμολογίου, καταγωγής Κύπρου, αναστέλλεται σε 6,4 % εντός ορίου κοινοτικής δασμολογικής ποσοστώσεως 250 τόνων.

Εντός του ορίου αυτής της δασμολογικής ποσοστώσεως, η Ελλάς εφαρμόζει δασμούς που υπολογίζονται σύμφωνα με τις διατάξεις της πράξεως προσχωρήσεως του 1979 και του πρωτοκόλλου της συμφωνίας συνδέσεως μεταξύ της Ευρωπαϊκής Οικονομικής Κοινότητος και της Κυπριακής Δημοκρατίας, συνεπεία της προσχωρήσεως της Ελληνικής Δημοκρατίας στην Κοινότητα (2).

2. Η δασμολογική ποσόστωση η οποία αναφέρεται στην παράγραφο 1 αποτελεί το απόθεμα.

3. Αν σε ένα Κράτος μέλος προκύψουν ανάγκες σε προϊόντα του εν λόγω είδους, το Κράτος αυτό προβαίνει σε ανάληψη καταλλήλου μεριδίου από το απόθεμα, στο μέτρο που η ποσότητα του αποθέματος το επιτρέπει.

4. Τα μερίδια που έχουν αναληφθεί κατ εφαρμογή της παραγράφου 3 ισχύουν μέχρι τις 30 Νοεμβρίου 1981.

Άρθρο 2

1. Τα Κράτη μέλη θεσπίζουν κάθε αναγκαία διάταξη ώστε το άνοιγμα των μεριδίων που ανέλαβαν κατ εφαρμογή του άρθρου 1 να επιτρέπει τον χωρίς διακοπή καταλογισμό της κοινοτικής ποσοστώσεως στο συνολικό τους μερίδιο.

2. Τα Κράτη μέλη εξασφαλίζουν στους εισαγωγείς των εν λόγω προϊόντων τους εγκατεστημένους στην επικράτειά τους την ελεύθερη πρόσβαση στα μερίδια που τους έχουν χορηγηθεί.

3. Τα Κράτη μέλη προβαίνουν στον καταλογισμό των εισαγωγών των εν λόγω προϊόντων στα μερίδιά τους στο βαθμό που τα προϊόντα αυτά παρουσιάζονται στο τελωνείο με διασάφηση θέσεως σε ελεύθερη κυκλοφορία.

4. Ο βαθμός εξαντλήσεως των μεριδίων των Κρατών μελών διαπιστώνεται με βάση τις εισαγωγές που καταλογίσθηκαν σύμφωνα με τους όρους της παραγράφου 3.

Άρθρο 3

Τα Κράτη μέλη πληροφορούν την Επιτροπή, μετά από αίτησή της, για τις εισαγωγές που καταλόγισαν πράγματι στα μερίδιά τους.

Άρθρο 4

Τα Κράτη μέλη και η Επιτροπή συνεργάζονται στενά για την τήρηση του παρόντος κανονισμού.

Άρθρο 5

Ο παρών κανονισμός αρχίζει να ισχύει την 1η Οκτωβρίου 1981.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 14 Σεπτεμβρίου 1981.

Για το Συμβούλιο

Ο Πρόεδρος

CARRINGTON

(1) ΕΕ αριθ. L 174 της 30. 6. 1981, σ. 28.

(2) ΕΕ αριθ. 174 της 30. 6. 1981, σ. 2.